Diari Oficial de la Generalitat Valenciana


Sumari del DOGV 2887, del 11-12-1996 (1996/840298)

DECRET 227/1996, de 10 de desembre, del Govern Valencià, pel qual es modifica la redacció de l'article 25 del Decret 90/1996, de 7 de maig, del Govern Valencià, sobre bases per a la cooperació internacional al desenvolupament i de regulació del règim específic de transferències de fons destinats a la cooperació amb països en vies de desenvolupament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/12/10/227/dof/vci/html**

### Dades del document

Número de DOGV
:   2887

Data del DOGV
:   11-12-1996

Secció del DOGV
:   DISPOSICIONS GENERALS

Número del document
:   1996/840298


Data del document
:   10-12-1996

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 227/1996, de 10 de desembre, del Govern Valencià, pel qual es modifica la redacció de l'article 25 del Decret 90/1996, de 7 de maig, del Govern Valencià, sobre bases per a la cooperació internacional al desenvolupament i de regulació del règim específic de transferències de fons destinats a la cooperació amb països en vies de desenvolupament.  
Mitjançant el Decret 90/1996, de 7 de maig, el Govern Valencià va regular el règim específic de transferències de fons destinats a la cooperació amb països en vies de desenvolupament. En l'article 25 especifica la necessitat que cada entitat beneficiària de subvencions ha d'ingressar la quantitat subvencionada en un compte bancari de la Comunitat Valenciana, obert exclusivament per a cada projecte subvencionat.  
En la Comissió Permanent del Consell Assessor de la Comissió Executiva per a l'aplicació del Programa de Cooperació amb Països en Vies de Desenvolupament, la representació dels agents socials ha posat en relleu que aquesta mesura pot complicar excessivament els seus sistemes administratius, ja que gran part de les entitats sol·liciten en cada convocatòria la subvenció de diversos projectes, i proposa, com una opció possible, l'obertura de comptes específics per al conjunt de subvencions que hom reba, en cada convocatòria, amb càrrec al Programa de Cooperació Internacional al Desenvolupament. Aquesta opció ha estat estudiada i ha rebut el informe favorable de la Comissió Executiva per a l'Aplicació del Programa de Cooperació amb Països en Vies de Desenvolupament.  
En antenció d'aquests motius, i de conformitat amb allò previst en l'article 22 de la Llei de la Generalitat Valenciana 5/1983, de 30 de desembre, a proposta del conseller de Presidència i amb la deliberació prèvia del Govern Valencià, en la reunió del dia 10 de desembre de 1996,   
Decrete:  
Article únic  
Es substitueix la redacció de l'article 25 del Decret 90/1996, de 7 de maig, del Govern Valencià, per la següent:  
"La concreció dels percentatges per al lliurament de les subvencions, que correspondrà a l'òrgan competent per a la concessió, quedarà establerta en cada una de les convocatòries, convenis o acte jurídic que els done suport, i podrà assolir l'esmentat percentatge del 100% de la subvenció.  
L'entitat beneficiària haurà d'ingressar la quantitat subvencionada en un compte bancari a la Comunitat Valenciana, obert exclusivament per a cada projecte subvencionat, o alternativament en comptes oberts exclusivament per al conjunt de subvencions concedides en cada convocatòria.  
Els interessos eventualment generats per les subvencions rebudes fins el moment de la seua despesa hauran d'invertir-se en els respectius projectes subvencionats, tret que la Direcció General del Secretariat del Govern n'aprove expressament l'aplicació a d'altres finalitats socials, prèvia propuesta de l'organització adjudicatària".  
Disposició final  
El present decret entrarà en vigor el dia de la seua publicació al Diari Oficial de la Generalitat Valenciana, i serà d'aplicació a les subvencions concedides en les convocatòries del present exercici pressupostari.  
València, 10 de desembre de 1996  
El president de la Generalitat Valenciana  
EDUARDO ZAPLANA HERNÁNDEZ-SORO  
El conseller de Presidència  
JOSÉ JOAQUÍN RIPOLL SERRANO


Còpia Permalink ELI